钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

至此见如丙戊而镇星居此所见大仅得太阳视半径一十八分之一为丙丁用三率法辛丙与丙戊若辛甲与甲乙次以地径推得丙戊总线数即可得丙丁分线数古法推七政及恒星之体大略如此盖因其视径及距地之远可得

“浑体之容积也。但恒星已知离地最远，而无视差可
考，止依其视径以较五星，即其体之大小十得七八
矣。”《苐谷》则以镇星较之，因测镇星，得其视径一分五
十秒，亦微有视差，为一十五秒弱。推其离地，以地半
径为度，得一万○五百五十，因得其全径大于地之
全径二倍又一十一分之九，是镇星之浑体容地之
浑体二十有二矣。此测为镇星居最高、最高冲折中
之数也。若在最高，测其距地为地半径一万二千九
百〈后论五星更详此理〉而恒星更远居其上。设加一千，即约为
一万四千，因以所测之视径，分其差等。

先测明星，如心宿中星大角、参宿右肩等，其视径二
分，即得大地四径有奇，何也？因设星离地一万四千，
依圈界与圈径之比例。〈径七围二十二〉即星所居之圈界，得
八万八千三百六十分之每度，得二百四十四○九
分之四。又六十分之每分，得四视径二分得八有奇，
是恒星之全径二分当浑地之八半径也，即四全径
也。又以立圆法推之，即此星浑体之容，大于浑地之
容六十有八倍，此为第一等星也。此一等内尚有狼
星、织女等，又见大一十五秒，其体更加二十馀倍。若
见小一十五秒，如角宿距星等，即反之，其体减二十
馀倍。

次测北斗上相、北河等，其视径一分三十○秒。设其
距地与前等，推其实径大于地径三倍有奇，而其浑
体大于地之浑体二十八倍有奇，此为第二等。
又次测娄、箕、尾三宿等星，其视径一分○五秒，依前
距地之远，其实径大于地径二倍又五分之一，其体
大于地体近一十一倍，为第三等。

又次测参旗、柳宿、玉井等星，其视径四十五秒，其实
径与地径若三与二，其体大于地体四倍有半，为第
四等。

又次测内《平东》“《咸》从官”等小星，得视径三十○秒，其
实径与地径若五十与四十九，其体比于地体得一
又一十八分之一，为第五等。

又次测最小星，如昴宿左更等，得视径二十○秒。其
实径与地径若一十五与二十二，即其体比于地体
得三分之一，为第六等。

右恒星相比，约分六等；若各等之中，更有微过或不
及，其差无尽，则匪目能测，匪数可算矣。

或问：“前言恒星居镇星之上，离地皆等，故依其视径
以推其体之大小则不等。若设其远近不等，即其实
径不随，其视径，从何推知其体乎？”曰：“假令诸恒星之
体实等，因其中更有远近不等，故见有大小不等。即
以六等星比第一等，所见小大乃尔，必更远于前，率
十馀倍矣。盖测此大小星，比其视径，如天田西星与”
大角星差一分五十五秒，即其远近距当得一十四万一千大地之半径，与镇星最高及大角之距地略
等。此中空界安所用之？且小大彬彬杂以成文物之
理也，若何舍此而强言等体乎？《七政》恒星，远近大小，
皆从视径、视差展转推测，理数实然，无庸不信。然而
宏阔已甚，犹有未经测算，难于遽信者焉。况此“远近”
等体之说，非理非数，则是虚想戏论而已，又谁信之
哉。

恒星无数

自古掌天星者，大都以可见可测之星求其形似，联
合而为象，因象而命之名以为识别，是有三垣二十
八宿，三百座，一千四百六十一有名之星焉，世所传
巫咸、石申、甘德之书”是也。《西历》依黄道分十二宫，其
南北又三十七像，亦以能见能测之星联合成之，共
得一千七百二十五。其第一等大星一十七次，二等
五十七次，三等一百八十五次，四等三百八十九次，
五等三百二十三次，六等二百九十五，盖有名者一
千二百六十六，馀皆无名矣。然而可图者止此，若依
法仰观，所见实无数也。何谓“依法？”今使未谙星历者
漫视之而漫数之，樊然淆乱，未足实证其无数也。更
使谙晓者按图索象，则依法矣。如是令图以内之星，
悉皆习熟，若数一二。然而各座之外，各座之中，所不
能图、不能测者，尚多有之，可见恒星实无数也。更于
晴明之夜比蒙昧之夜又多矣；于晦朔之夜比弦望
之夜又多矣；以秋冬比春夏，又多矣；以利眼比钝眼，
又多矣。至若用远镜以窥众星，较多于平时不啻数
十倍，而且光耀粲然，界限井然也。即如“《昴宿传》云“七
星”，或云止见六星，而实有三十七星。鬼宿四星其中